burgasdotpro/wikipedia huggingface dataset:
Augustín Fischer-Colbrie

Augustín Fischer-Colbrie, narodený ako Augustín Július Karol Fischer, (* 16. október 1863, Želiezovce – † 17. máj 1925 Košice) bol rímskokatolícky duchovný a košický biskup.
Životopis.
Gymnaziálne štúdia absolvoval v Kremse, Bratislave a Ostrihome. Teológiu vyštudoval s vynikajúcim prospechom na viedenskom Pázmaneu. Za kňaza bol vysvätený 20. marca 1886 a 25. júna toho istého roku získal titul doktora teológie.
Pôsobil ako kaplán v Budapešti a v rokoch 1889 – 1890 ako arcibiskupský tajomník v Ostrihome. Od roku 1890 bol rektorom na viedenskom Augustíneu, od roku 1899 bol profesorom dogmatiky na viedenskej univerzite a v rokoch 1902 – 1904 bol rektorom viedenského Pázmanea. Od roku 1892 bol poverený vyučovaním náboženstva arcikňažnej Alžbety, dcéry následníka trónu Rudolfa.
27. decembra 1904 bol menovaný za titulárneho biskupa dometiopoliského a košického pomocného biskupa – koadjútora s právom nástupníctva. Biskupskú vysviacku prijal z rúk viedenského apoštolského nuncia Gennara di Belmonte 12. marca 1905. 1. februára 1906 bol menovaný za apoštolského administrátora košickej diecézy a po úmrtí Žigmunda Bubiča ("Bubics") 22. mája 1907 sa stal košickým biskupom. 
Po vzniku Česko-Slovenska v roku 1918 bol jediným biskupom na Slovensku, ktorý nebol vypovedaný mimo republiku. Pre 49 farností, ktoré sa podľa Trianonskej mierovej zmluvy stali súčasťou Maďarska zriadil samostatný vikariát so sídlom v Novom Meste pod Šiatrom ("Sátoraljaújhely").
Zomrel v Košiciach 17. mája 1925. Pochovaný bol v krypte košického dómu.
Senegambia

Senegambia alebo Senegambijská konfederácia bola konfederácia štátov Senegal a Gambia v západnej Afrike, vznikla 1. februára 1982. Únia koordinovala zahraničnú, ekonomickú a vojenskú politiku. Konfederácia zanikla v roku 1989.
Prvé pokusy o zjednotenie Senegalu a Gambie sa uskutočnili už okolo roku 1700. Oblasti týchto dvoch štátov boli kolóniami Francúzska a Veľkej Británie (bolo to významné obchodné centrum medzi Európou a Severnou Amerikou a samozrejme miesto obchodu s otrokmi). V roku 1758 Veľká Británia obsadila všetky hlavné francúzske základne a vytvorila korunnú kolóniu – Senegambiu. V roku 1783 sa vďaka Versaillskej zmluve oblasť rozdelila na časť Gambie, ktorá bola pridelená Veľkej Británii a časť Senegalu Francúzsku. V roku 1960 získal Senegal od Francúzska nezávislosť a o päť rokov neskôr sa osamostanila aj Gambia. Od roku 1970 bol gambijským prezidentom Dawda Jawara. Jawara viedol štát pomerne stabilne, v čele štátu stál vyše 20 rokov.
V roku 1981 sa Kukoi Samba Sanyang pokúsil o prevrat (dvakrát neúspešne kandidoval na prezidenta). Keďže samotná Gambia armádu nemala, Jawara požiadal senegalské vojská o pomoc. Senegalská armáda rebela porazila. Následne Senegal a Gambia podpísali zmluvu o vzniku konfederácie, v čele ktorej stál senegalský prezident. Gambijský prezident bol viceprezidentom konfederácie. Každý štát mal vlastný parlament. Okrem senegalského a gambijského parlamentu existoval aj parlament konfederácie. V spoločnom zákonodarnom zbore mal Senegal dvojtretinovú väčšinu. Obe krajiny spojili ozbrojené sily, vytvorili menovú a hospodársku úniu. Po čase sa Gambíjci začali obávať, že by ich Senegal úplne pohltil, báli sa straty identity. Konfederácia vznikla na udržanie stability a bezpečnosti v regióne, neskôr strácala svoj primárny význam a rozpadla sa v roku 1989.
Cary Grant

Cary Grant, vlastným menom Archibald Alexander Leach (* 18. január 1904, Bristol, Spojené kráľovstvo – † 29. november 1986, Davenport, Iowa, USA) bol americký herec anglického pôvodu.
Životopis.
Narodil sa v Bristole ako jediné dieťa Elsie Marie Leachovej, rod. Kingdonovej, a Eliasa Jamesa Leacha.
Nikdy nevyhral Oscara, hoci bol dvakrát nominovaný za film "Penny Serenade" a "None But the Lonely Heart".
Päťkrát sa oženil a rozviedol:
Andokides

Andokides alebo Andokidés ("Andokides/iný prepis Andokidés") môže byť:
Sojuz T-10

Sojuz T-10 () bol sovietsky pilotovaný kozmický let v rámci programu Sojuz. Sojuz T-10 vyštartoval 8. februára 1984 z kozmodrómu Bajkonur k stanici Saľut 7 ako prvý let po neúspechu predchádzajúcej misie Sojuz T-10-1.
Andrej Mojžiš

Andrej Mojžiš (* 16. október 1925, Kremnica – † 4. február 2020, Zvolen) bol slovenský herec.
Hercom Divadla Jozefa Gregora Tajovského sa stal v roku 1953. Tomuto divadlu ostal verný, aj keď ponuky boli z takmer všetkých dôležitých slovenských divadiel. Na javisku vytvoril vyše 160 postáv a často účinkoval aj v spevohre v Banskej Bystrici. Okrem toho pracoval v rozhlase - jeho charakteristický hlas počuť aj dnes z rozhlasových vĺn aj z dabovaných filmov. Okrem toho desiatky postáv stvárnil vo filme aj v televízii. Andrej Mojžiš bol mnohostranný herec, ktorý stvárnil množstvo žánrovo rôznorodých postáv zo svetového aj domáceho repertoáru. Zomrel 4. februára 2020 vo veku nedožitých 95 rokov.
Ocenenia.
Majstrovstvo Andreja Mojžiša bolo odmenené viacerými vyznamenaniami a cenami:
Štefan Kuffa

PhDr. Štefan Kuffa (* 31. december 1961) je slovenský politik, od novembra 2023 štátny tajomník Ministerstva životného prostredia SR.
Životopis.
Poslanec NR SR.
Štefan Kuffa v parlamentných voľbách roku 2012 kandidoval do NR SR za stranu OBYČAJNÍ ĽUDIA a nezávislé osobnosti (OĽaNO) na 12. mieste kandidátky. Získal 23 470 preferenčných hlasov a stal sa poslancom NR SR. Poslancom NR SR bol v 6. volebnom období medzi rokmi 2012 až 2016. Počas tohto volebného obdobia vystúpil z poslaneckého klubu OĽaNO pre spor jeho predsedom Igorom Matovičom a neskôr sa vzdal mandátu. Po odchode z klubu OĽaNO bol niekoľko rokov členom KDH
V roku 2019 založil a stal sa predsedom strany Kresťanská demokracia – Život a prosperita (KDŽP). Vo voľbách do Európskeho parlamentu v tom roku bol lídrom kandidátky KDŽP. Neskôr vo voľbách do NR SR 29. 2. 2020 kandidoval za stranu KDŽP na kandidátke ĽSNS, získal 10 559 preferenčných hlasov a opäť sa stal poslancom. Na ustanovujúcej schôdzi NR SR 20. marca bol zvolený za člena Výboru NR SR pre pôdohospodárstvo a životné prostredie. V parlamente tvrdo obhajoval ochranu života nenarodených detí.
Štátny tajomník.
V októbri 2023 bol menovaný do funkcie štátneho tajomníka Ministerstva kultúry SR. Vo funkcii pôsobil len do konca novembra kedy sa presunul na pozíciu štátneho tajomníka Ministerstva životného prostredia SR.
Osobný život.
Má šťastné manželstvo a 7 detí. Jeho bratom je katolícky kňaz Marián Kuffa. Jedným z jeho synov je politik Filip Kuffa. 
Kritika.
Návrh trestať asistovanú reprodukciu väzením.
V roku 2015 predložil spolu s poslancami Jozefom Mikloškom a Mariánom Kvasničkom z KDH návrh zákona, podľa ktorého sa odňatím slobody na päť až dvanásť rokov potrestá páchateľ, ktorý „vykoná, podstúpi alebo umožní“:
V zmysle návrhu by teda (okrem iného) matkám, ktoré podstúpili asistovanú reprodukciu (umelé oplodnenie) hrozilo väzenie. Návrh nebol úspešný, v prvom čítaní ho okrem predkladateľov podporili aj poslanci Marián Kéry, Ján Podmanický (SMER-SD), Pavol Abrhan, Jozef Bobík, Július Brocka, Martin Fronc, Monika Gibalová, Pavol Hrušovský, Jozef Mikuš, Alojz Přidal, Ivan Uhliarik, Pavol Zajac (KDH), Martin Fecko, Erika Jurinová, Helena Mezenská a Richard Vašečka (OĽANO).
Obvinenie z fyzického napadnutia.
V roku 2015 sa dostal do sporu s niekoľkými obyvateľmi obce Pavľany v okrese Levoča pre čiernu stavbu jeho syna Michala. Mal fyzicky napadnúť 79-ročnú ženu, ktorá mu následne vylepila facku. Podľa Kuffovej verzie bol fyzicky napadnutý on, podal preto trestné oznámenie za útok na verejného činiteľa.
Obvinenie z nebezpečného vyhrážania.
Spolu so synmi Gregorom a Filipom (v tom čase rovnako poslancom NR SR) bol Štefan Kuffa v roku 2022 obvinený vo veci nebezpečného vyhrážania voči kežmarskému farmárovi a popradskej spoločnosti Heba v súvislosti so sporom o vlastníctvo pozemkov. Kuffovci obvinenie odmietajú: "„Uvedené obvinenie je vykonštruované, politicky motivované, zakladá sa na vymyslenej udalosti, ktorá sa nestala a kde traja svedkovia vystupujú proti jednému.“"
Miloslav Mojžiš

Miloslav Mojžiš môže byť:
Epeigeus

Epeigeus ("Epeigeus") je v gréckej mytológii syn Agakla, pochádzajúceho z bojovného ľudu Myrmidonov. 
Epeigeus bol pôvodne vládcom ľudnatého mesta "Boudeion", ale keď nešťastnou náhodou zabil svojho bratranca, donútili ho domov opustiť. Útočisko si našiel u fthijského kráľa Pélea, otca hrdinu Achillea. Keď sa potom Achilles vystrojil do trójskej vojny, Epeigeus išiel s ním. Achilles do prístavu mesta Aulidy, kde sa zhromažďovalo achájske vojsko na výpravu proti Tróji, priviedol päťtisíc mužov, ktorých jadro tvorili udatní Myrmidoni. Epeigeus potom patril vo vojne medzi nastatočnejších bojovníkov. Trójsku vojnu ale neprežil, smrť si ho našla na trójskej pláni, keď ho zasiahol kameňom Priamov syn Hektor.
Epický básnik Homér zaznamenal jeho smrť v šestnástom speve Iliady: „"S Achillom, prielolomcom šíkov, ho odtiaľ poslali oni do Tróje bohatej koňmi, kde bojovať mal s Trójanmi. Keď sa mŕtvoly chopil, vtom udrel preslávený Hektor kameňom ho do hlavy prudko; tá celá sa rozštiepila na dvoje i pod prilbou ťažkou; on vzápätí tvárou k mŕtvemu klesol a obostrela ho smrť, hubiaca život.""
Zoznam predstaviteľov štátov v roku 2014

Zoznam predstaviteľov štátov v roku 2014 obsahuje zoznam hláv štátov (prezidenti, monarchovia) a vrchných politických predstaviteľov (predsedovia vlád) jednotlivých štátov sveta v roku 2014.
Kallimachos

Kallimachos ("Kallimachos") môže byť:
Ax-les-Thermes (kantón)

Ax-les-Thermes je francúzsky kantón v obvode Foix v departemente Ariège v regióne Midi-Pyrénées. Tvorí ho 14 obcí.
Ax-les-Thermes

Ax-les-Thermes môže byť:
La Bastide-de-Sérou (kantón)

La Bastide-de-Sérou je francúzsky kantón v obvode Foix v departemente Ariège v regióne Midi-Pyrénées. Tvorí ho 13 obcí.
La Bastide-de-Sérou

La Bastide-de-Sérou môže byť:
Harpalión

Harpalión ("Harpalión") môže byť v gréckej mytológii:
Lev VIII.

Lev VIII. (* ?, Rím - † 1. marec 965, Rím) bol 132. pápežom rímskokatolíckej cirkvi od decembra 963 až do svojej smrti.
Život.
Platnosť jeho pontifikátu aj doba trvania jeho pontifikátu je však sporná, spochybňovaná je platnosť jeho pontifikátu pred smrťou Jána XII. (14. máj 964) aj po jeho smrti, kedy Rimania zvolili za Jánovho nástupcu Benedikta V. (22. máj 964). Jasne sa k legitímnosti týchto pápežov (či presnejšie k legitímnej dĺžke ich pontifikátu) nevyjadruje ani oficiálna vatikánska publikácia "Anuario pontificio".
Elitserien (bandyhokej)

Elitserien je najvyššia bandyhokejová súťaž mužov vo Švédsku. V súčasnosti ju hráva 14 tímov. Prvýkrát sa pod názvom Elitserien hrala v sezóne 2007/08, história švédskeho bandyhokejového šampionátu ale trvá už od roku 1907.
John Cale Comes Alive

John Cale Comes Alive je druhý koncertný album waleského hudobníka Johna Calea, vydaný v septembri roku 1984 prostredníctvom hudobného vydavateľstva ZE Records. Album pôvodne vyšiel na gramofónovej LP platni a na audiokazete; na kompaktnom disku nikdy vydaný nebol (spolu s predchádzajúcim albumom "Caribbean Sunset" ide o jediný Caleov album, ktorý nevyšiel na CD). Album obsahuje záznam z časti koncertu z 26. februára 1984 v sále Lyceum Ballroom v Londýne. Mimo ôsmich koncertných nahrávok obsahuje tiež dve skladby nahraté v štúdiu. Americká verzia obsahuje iné verzie štúdiových nahrávok ako európska. Prvou štúdiovou piesňou je „Ooh La La“, ktorá predtým vyšla na singli, a druhou „Never Give Up on You“, ktorá nikdy predtým nevyšla. Producentom albumu bol sám John Cale.
Kritika.
Kritik Dave Thompson o albume vo svojej recenzii pre server Allmusic povedal, že je to nahrávka bez života a aj duch koncertu z neho odišiel pred koncom vystúpenia. V americkom časopise "People" o albume písali, že má viscerálnu kvalitu, ktorá ho odlišuje od ostatných.
TLC (hudobná skupina)

TLC je americká dievčenská RnB, popová a hip-hopová hudobná skupina úspešná predovšetkým v 90-tych rokoch.
Skupina vystupovala v zložení Rozonda Thomas, Tionne Watkins a Lisa Lopes do roku 2002, kedy pri dopravnej nehode zomrela Lisa Lopes. Po jej smrti sa zostávajúce členky TLC rozhodli aj naďalej pokračovať v zostávajúcom zložení. Skupina TLC vydala 4 štúdiové albumy, ktorých sa predalo 50 miliónov.
Biskupský vikár

Biskupský vikár (lat. "Vicarius Episcopalis") je v rímskokatolíckej cirkvi zástupca diecézneho biskupa pre určitú oblasť. Jeho obdobou v gréckokatolíckej a pravoslávnej cirkvi je synkel. Úrad biskupského vikára je zriadený aj v niektorých evanjelických cirkvách.
Tento cirkevný úrad bol zavedený Kódexom kánonického práva z roku 1983 (kánon 476). Biskupských vikárov môže byť v jednej diecéze i viac, na rozdiel od generálneho vikára však nemusí byť nutne v každej diecéze ustanovený. Biskupského vikára menuje slobodne diecézny biskup. Rovnako ako v prípade generálnych vikárov môže byť biskupským vikárom aj pomocný biskup. Funkcia biskupského vikára zaniká okamihom, keď sa biskupská stolica stane vakantnou (kánon 481).
Biskupský vikár je tiež ordinárom a má rovnakú právomoc ako generálny vikár, ale len v určitej oblasti, napríklad:
Larry Sloman

Larry Sloman s prezývkou „Ratso“ (* 9. júl 1950) je americký spisovateľ. Podieľal sa napríklad na knihách "Private Parts" (1993) a "Miss America" (1995) spisovateľa Howarda Sterna.
Je autorom knihy "On the Road with Bob Dylan" o turné Rolling Thunder Revue hudobníka Boba Dylana. V roku 2004 napísal knihu "Scar Tissue" o Anthonym Kiedisovi, spevákovi skupiny Red Hot Chili Peppers. V roku 2012 sa podieľal na autobiografii Petera Crissa nazvanej "Makeup to Breakup: My Life In and Out of Kiss".
V osemdesiatych rokoch napísal niekoľko textov pre hudobníka Johna Calea. V roku 1992 hral menšiu úlohu vo filme "Primary Motive".
Animal Justice

Animal Justice je prvé EP waleského hudobníka Johna Calea. Album vyšiel v septembri 1977 vo vydavateľstve Illegal Records. Skladba „Chickenshit“ bola určená pre hudobníkov, ktorí odišli z jeho koncertu pri „Croydonskom incidente“. Autorkou fotografií na obale albumu je Jill Furmanovsky. Producentom albumu bol John Cale a výkonným producentom Wartoke Concern. Neskôr album vyšiel ako bonus na albume "Sabotage/Live" (vyšiel u Diesel Motor Record na CD) pôvodne z roku 1979. Bol doplnený ešte o skladbu „Rosegarden Funeral of Sores“, ktorá pôvodne vyšla ako B-strana singlu „Mercenaries“.
Skye McColová Bartusiaková

Skye McColová Bartusiaková (; * 28. september 1992, Houston, USA – † 19. júl 2014, Houston, USA) bola americká herečka.
Začiatky.
Narodila sa v Texase, konkrétne v Houstone, kde vyrastala a až do svojej smrti žila so svojimi rodičmi, Raymondom Bartusiakom a Helen McColeovou. Vyštudovala St. Thomas the Apostle Episcopal school.
Kariéra.
Pred kamerou sa prvýkrát objavila v roku 1999, a to konkrétne vo filme "Diabolská hra". V tom istom roku dostala rolu aj v oscarovej snímke "Pravidlá muštárne".
V roku 2000 sa objavila vo filme "Patriot", kde hlavnú úlohy obsadili Mel Gibson, Heath Ledger alebo Jason Isaacs a kde zohrala úlohu Gibsonovej nemej ​​dcéry. O rok neskôr si zahrala s Michaelom Douglasom a Brittany Murphy v snímke "Nepovedz ani slovo" a v tom istom roku si zahrala aj vo filme "Aféra s náhrdelníkom", ktorý sa natáčal aj v Česku. V roku 2002 potom dostala hlavnú rolu v televíznom filme "".
V roku 2004 sa objavila vo filme "Ring voľný" s Meg Ryan a Omarom Eppsom, s ktorým sa o rok neskôr stretla aj v jednej epizóde seriálu "Dr. House".
Zomrela v roku 2014 vo veku 21 rokov.
Ocenenia.
Za televízny film "Tichá láska" dostala spoločne s ďalšími hercami, ktorí sa v tomto filme objavili v hlavných úlohách, cenu Camie Award, a to konkrétne v roku 2003.
S detskými predstaviteľmi bola v roku 2001 tiež nominovaná na cenu Young Artist Award za film "Patriot". Na rovnakú cenu bola o rok neskôr nominovaná za seriál "Touched by an Angel" a za film "Chlapci v mojom živote", ani raz však nebola úspešná.
Rochester (New York)

Rochester je mesto v okrese Monroe County v štáte New York. Leží južne od jazera Ontario. V roku 2010 tu žilo 210 565 obyvateľov. Rochester je tretím najľudnatejším mestom v New Yorku.
Bernard Agré

Bernard Agré (* 2. marec 1926, Monga – † 9. jún 2014, Paríž) bol rímskokatolícky kňaz z Pobrežia Slonoviny, arcibiskup Abidjanu a kardinál.
Biografia.
Kňaz.
Pokrstený bol v šiestich rokoch, 2. septembra 1932. Kňazskú vysviacku prijal 20. júla 1953. Prvé roky duchovnej služby pôsobil v Dabou, kde bol učiteľom a riaditeľom školy, v roku 1956 sa stal riaditeľom nižšieho seminára v Bingerville. V rokoch 1957 až 1960 študoval v Ríme na Pápežskej univerzite Urbaniana, kde získal doktorát z teológie. Od roku 1963 bol generálnym vikárom Abidjanu pre katolícku výchovu a semináre.
Biskup.
Dňa 8. júna 1968 bol menovaný biskupom diecézy Man, biskupské svätenie mu udelil 3. októbra toho istého roku vtedajší arcibiskup Abidjanu Bernard Yago. V rokoch 1985 až 1991 stál na čele Regionálnej Biskupskej konferencie Západnej Afriky. 6. marca 1992 bol menovaný biskupom diecézy Yamoussoukro. V decembri 1994 sa ujal riadenia arcidiecézy Abidjan kde nahradil kardinála Yaga.
Kardinál.
Na konzistóriu 21. februára 2001 ho pápež Ján Pavol II. menoval kardinálom. Na funkciu arcibiskupa Abidjanu rezignoval v máji 2006, jeho nástupcom sa stal arcibiskup Jean-Pierre Kutwa.
Zomrel po dlhej chorobe 9. júna 2014 v Parížskej nemocnici.
Last Day on Earth

Last Day on Earth je spoločný štúdiový album waleského hudobníka Johna Calea a amerického pesničkára Boba Neuwirtha z roku 1994. Ide o konceptuálny album, ktorého dej začína vo chvíli, keď turista hľadá cestu ďalej.
Počiatky projektu siahajú až do septembra roku 1982, kedy spolu dvojica odohrala čiastočne improvizované spoločné vystúpenie v newyorskom klube The Kitchen. Prvé verejné predstavenie ich zatiaľ nedokončeného diela "Last Day on Earth" prebehlo v marci 1990. Táto verzia obsahovala štrnásť piesní, niekoľko krátkych hovorených medzihier, predohru a epilóg. Piesne vznikali v kaviarňach, kde sa Neuwirth s Caleom schádzali. Štúdiová verzia albumu bola nahraná v štúdiu Skyline v New Yorku a dokončená v februári 1994. Mixovanie prebiehalo v štúdiu RPM Studios a mastering potom v Sterling Sound.
Album bol vydaný 26. apríla 1994 prostredníctvom vydavateľstva MCA Records vo formátoch CD a MC. Po vydaní albumu spolu dvojica odohrala spoločné turné po Európe nazvané '99 Greenwich Delusion, pri ktorom ich sprevádzal sláčikový kvartet Soldier String Quartet, hráč na pedálovú steel gitaru B. J. Cole a speváci Sam Butler a Tiyé Giraud. Jeden z koncertov prebehol aj v Lucerne v Prahe dňa 12. mája 1994.
Skladba „Ocean Life“ bola použitá ako ústredný motív filmu "Rhinoceros Hunting in Budapest" režiséra Michaela Haussmana.
Zoznam skladieb.
Autormi všetkých skladieb sú John Cale a Bob Neuwirth.
Slovenská filmová a televízna akadémia

Slovenská filmová a televízna akadémia (SFTA) je dobrovoľná, záujmová organizácia, združujúca významné osobnosti miestnej audiovizuálnej kultúry. Je občianskym združením založeným 2. septembra 1997 v Bratislave a garantom cien Slnko v sieti.
Čoby partner americkej Akadémie filmových umení a vied (AMPAS), SFTA ako taká je oprávnená navrhovať domáce filmy na Oskara v rámci každoročne udeľovanej ceny AMPAS v medzinárodnej kategórii Najlepší cudzojazyčný film.
Slnko v sieti

Slnko v sieti môže byť:
Velatické hradisko

Velatické hradisko v Marianke sa nachádza na Baranej lúke nad obcou Marianka.
Na základe výskumu a terénnej obhliadky bolo zistené, že hradisko malo pravdepodobne oválny pôdorys s rozmermi asi 320 x 220 m. Najzachovalejšou časťou niekdajšieho pravekého hradiska je juhovýchodný úsek a val na východnej strane opevneného areálu. Na západnej strane je povrch hradiska zničený. Vstup do hradiska má charakter tzv. kliešťovitej brány s valmi na oboch stranách zahnutými dovnútra. Hradisko bolo samostatnou opevnenou sídliskovou jednotkou s významom širšieho regionálneho významu.
Na základe výsledkov výskumu bolo konštatované, že hradisko má dvojetapové opevnenie. Staršie hradby zničil požiar. Vo vnútornej časti hradieb boli objavené zuhoľnatené trámy. Nachádzali sa v tehlovej vrstve. Zaujímavým objavom bol nález vymaľovanej dlážky. Hradisko bolo vybudované až po predchádzajúcom intenzívnom osídlení lokality. Zlomky, ktoré nad kameňolomom objavili, patria do mladšej fázy velatickej kultúry z obdobia 1200 až 1000 rokov pred Kristom. 
V rokoch 1986 - 1990 sa tu realizoval v súvislosti s rozširovaním kameňolomu archeologický záchranný výskum. Už predtým však mohutné bagre systém hradiska čiastočne zničili. Mohutné stromy, ich obrovské koreňové sústavy a v neposlednom rade nedostatok finančných prostriedkov zabránil tomu, aby hradisko bolo preskúmané v celom rozsahu.
Slnko v sieti za Najlepší ženský herecký výkon

Slnko v sieti za Najlepší ženský herecký výkon je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za herecké umenie, či presnejšie stvárnenie hlavnej ženskej postavy. Je odovzdávané pravidelne, počnúc prvým súťažným ročníkom (2006). 
K roku 2023 bolo doteraz nominovaných 32 umelkýň, respektíve celkom 39 umeleckých výkonov. Víťaznú sošku obdržalo 10 z nich, dve herečky navyše opakovane.
Harpalión (syn Pylaimena)

Harpalión ("Harpalión") je v gréckej mytológii syn Pylaimena, vládcu paflagonského mesta "Enetoi".
V desiatom roku trójskej vojny priviedli do Tróje svoje vojská panovníci z okolitých i ďalekých krajín, aby pomohli trójskemu kráľovi Priamovi zdolať početné achájske vojsko. So svojim vojskom prišiel aj paflagonský kráľ Pylaimanes, ktorého sprevádzal syn Harpalión. Pylaimena neskôr zabil v boji mykénsky kráľ Menelaos. O jeho smrti sa zmieňuje piaty spev Homérovej Iliady. V trinástom speve Iliady zomiera jeho syn Harpalión rukou Mólovho syna Mériona. Homér tu uvádza, že na jeho pohrebe je prítomný aj jeho otec Pylaimanes, ktorého smrť zaznamenal v piatom speve. Je to známa chyba v Iliade, ktorú si už všimli v staroveku.
Niektorí odborníci zaoberajúci sa Homérovou Iliadou sa pokúsili odstrániť tento rozpor predpokladom, že Pylaimenes, ktorý zomrel v piatom speve Iliady, bol starší syn paflagonského kráľa Pylaimena.
Slnko v sieti za Najlepší mužský herecký výkon

Slnko v sieti za Najlepší mužský herecký výkon je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za herecké umenie, či presnejšie stvárnenie hlavnej mužskej postavy. Je odovzdávané pravidelne, počnúc prvým súťažným ročníkom (2006). 
K roku 2023 bolo doteraz nominovaných 26 umelcov, respektíve celkom 37 umeleckých výkonov. Víťaznú sošku obdržalo 9 z nich, traja herci navyše opakovane.
Attila Mokos

Attila Mokos (* 13. december 1964, Želiezovce) je slovenský divadelný a filmový herec maďarskej národnosti, a svojho času umelecký šéf Jókaiho divadla v Komárne.
S divadlom začínal už v roku 1984 v Divadle Thália, kde nastúpil po skončení gymnázia, vtedy ešte bez hereckého vzdelania. V roku 1993 absolvoval štúdium na VŠMU odbor herectvo. Po absolvovaní štúdia nastúpil do Jókaiho divadla.
Medzi jeho najznámejšie filmy patrí snímka Martina Šulíka Krajinka, kde filmovo debutoval. Ďalej filmy "Kruté radosti", "Pokoj v duši", "Marhuľový ostrov". Hrá tiež v televíznom seriáli "Búrlivé víno".
Kánon na počesť svätého Demetera Solúnskeho

Kánon na počesť svätého Demetera Solúnskeho (iné názvy: Kánon na počesť svätého Dimitra Solúnskeho, Kánon utierne svätého Demetera, kánon/ofícium na počesť Dimitra Solúnskeho, kánon svätého Demetra Solúnskeho, kánon na počesť svätého Dimitra) je staroslovienska básnická skladba veľkomoravského pôvodu, ktorá oslavuje svätého Demetera Solúnskeho, patróna mesta Solún.
Autor a doba vzniku.
Autorom je buď Konštantín Filozof alebo Metod. Je pravdepodobné, že ho nepísali spolu. Kánon pochádza pravdepodobne z rokov 864867 (prípadne vznikol hneď po príchode na Veľkú Moravu). Na vznik počas prvej časti pôsobenia solúnskych bratov poukazuje zmienka o boji s trojjazyčníkmi na Veľkej Morave, teda medzi prívržencami slovanskej a latinskej liturgie.
Text kánonu sa zachoval v opisoch v cirkevnej slovančine ruskej redakcie z 11. - 14. storočia a bulharských z 13. storočia. Kánon má deväť spevov.
Obsah.
Autor spomína na svoju vlasť a mesto Solún (ktorého patrón bol práve svätý Demeter) a žiali nad svojím neľahkým osudom v neprajnej cudzej krajine. Historicky najcennejší je deviaty spev.
Panamerické majstrovstvá v tchoukballe 2014

Panamerické majstrovstvá v tchoukballe 2014 sú v poradí 2. panamerické majstrovstvá v tchoukballe mužov a žien, ktoré organizuje Medzinárodná tchoukballová federácia (FITB). Konajú sa od 21.24. júla 2014 v meste Chía, v Kolumbii, za účasti 7 mužských a 5 ženských tímov. Nováčikmi turnaja sú mužské družstvo Mexika a ženské družstvá Argentíny a Mexika. Súčasťou turnaja seniorov sú aj dve juniorské kategórie, do 18 a do 15 rokov. V seniorských kategóriách zvíťazila druhýkrát Brazília u mužov a u žien premiérovo domáca Kolumbia.
Zoznam divadelných článkov/?

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
?s.
…si pořádně zařádit
Lotosový chrám

Lotosový chrám je bahájsky chrám v indickom hlavnom meste Naí Dillí. Bol dokončený roku 1986 a je pozoruhodný pre jeho tvar kvetu lotosu. Slúži ako materský chrám indického subkontinentu a stal sa turistickou atrakciou v meste. Chrám získal množstvo architektonických ocenení a predstavil sa v stovkách novinových a časopisových článkoch.
Infraštruktúra.
Dizajn pre svätyňu v Dillí sa skladá z 27 voľne stojacích lístkov, krytých mramorom a usporiadaných v zväzku po troch, ktoré tvoria deväť strán. Stavba sa inšpirovala kvetom indického lotosu. Deväť dverí Lotosového chrámu sú otvorené do centrálnej haly s výškou viac ako 40 m, ktorá má kapacitu až 2500 ľudí. Povrch svätyne je vyrobený z bieleho mramoru z hory Pentelikon v Grécku, čiže z toho istého materiálu ako sú antické stavby. Spolu so svojimi deviatimi okolitými rybníkmi a záhradami sa Lotosový chrám rozkladá na ploche 105 000 m². Táto budova sa nachádza v obci Bahapur, neďaleko Naí Dillí. Jej architektom bol iránsko-americký bahájsky architekt Fariborz Sahba a návrh štruktúry vykonala britská firma Flint and Neill.
Turistická atrakcia.
Od koncu roka 2002 prilákala táto turistická atrakcia viac ako 50 miliónov návštevníkov, čo z nej robí jednú z najnavštevovanejších stavieb na svete. Jej počet návštevníkov počas posledných rokov prekonal Tádž Mahal v Ágre či Eiffelovu vežu v Paríži.
Chádim al-haramajn aš-šarífajn

Chádim al-haramajn aš-šarífajn (iné názvy: chádim al-haramajn, správca dvoch svätých mešít, ochranca dvoch svätých mešít; - doslova: "služobník (dvoch) vznešených svätýň") je islamský panovnícky titul, ktorý používali Ajjúbovci, mamlúcki sultáni v Egypte a osmanskí sultáni. Titul si zvolil v roku 1986 saudskoarabský kráľ Fahd bin Abd al-Azíz.
Titul je odvodený od zodpovednosti monarchu za ochranu a starostlivosť o dve najposvätnejšie mešity islamu, Veľkej mešity () v Mekke a Prorokovej mešity () v Medine.
Déifontes

Déifontes alebo Déifontés ("Déifontes/iný prepis Déifontés") je v gréckej mytológii syn Antimacha z rodu Heraklovcov.
Déifontes bol jedným z vodcov Dórov, ktorí dobýjali Peloponéz. Hlavne zásluhou jeho vodcovských schopností si Dóri nakoniec podmanili Argos. Podľa antického autora Pausania, argejský kráľ Temenos, pochádzajúci z rodu Heraklovcov, ako vojvodcovi dával neskôr prednosť Déifontovi pred svojimi synmi. Takisto sa vo všetkých štátnych záležitostiach radšej radil s ním. Dokonca ho učinil svojim zaťom, keď mu dal za manželku svoju dcéru Hyrnétho. Jeho synom sa to nepáčilo a podozrievali ho, že vládu v Argu chce preniesť na Déifonta a na Hyrnétho. Naplnení hnevom otca nakoniec po nastraženej pasci zosadili (podľa inej verzie ho dali zavraždiť) a vlády v Argu sa ujal najstarší Keisos.
Pre nezhody so synmi Temena sa Déifontes následne so svojimi priaznivcami usadil na východe Argolidy v meste Epidauros. Tam sa Déifontes a Hyrnétho stali rodičmi synov Antimena, Xanthippa, Argeia a dcéry Orsobie. Synovia Temena však proti nemu aj naďalej brojili a snažili sa sestru Hyrnéthu od neho odtrhnúť. Keď všetky ich plány zlyhali, bratia Kerynes a Falkes sa rozhodli, že sestru unesú. Po únose ich Déifontes prenasledoval a keď ich dohonil, šípom zastrelil Keryna, ale na Falka, ktorý držal Hyrnétho, nevystrelil, lebo sa bál, že schybí. Snažil sa ju preto od neho vytrhnúť, ale Falkes sa zúrivo bránil a ako bola tehotná Hyrnétho počas ich boja Falkom navlačovaná, na následky zranení umrela.
Déifontes a jeho deti potom jej mŕtve telo pochovali na mieste, ktoré neskôr dostalo meno "Hyrnéthion". Na tomto zasvätenom mieste jej dali vybudovať "héroón".
Sarah Avni

Sarah Ivana Avni je slovenská umelkyňa, ktorá v súčasnosti žije v Prahe. Venuje sa maľbe a okrajovo aj umeleckej fotografii a interiérovému dizajnu.
Od roku 2015 ju medzinárodný kultúrny portál theculturetrip.com opakovane každý rok zaradil medzi 10 slovenských umelcov, ktorých by ste mali poznať.
Je autorkou najlepšej poštovej známky so športovou tematikou na svete za rok 2011, ktorú udeľuje StampNews International.
V roku 2024 má za sebou už viac ako 90 samostatných výstav na troch kontinentoch a jej diela sú súčasťou umeleckých zbierok po celom svete. Je umelkyňou, ktorej obrazy sú už teraz investíciou. Je jedným z najvystavovanejších umelcov v Česku a na Slovensku.
Často podporuje charitatívne organizácie tým, že im daruje svoje obrazy.
Inšpirácia.
Sarah sa inšpiruje skôr východnou filozofiou a jej prístupom než západným maliarstvom. Hoci pôvodne študovala klasickú maľbu, jej hlavnými témami sú metafyzické zákony, tvorba reality a jej cieľom je nasmerovať dušu diváka k týmto princípom. Jej obrazy vznikajú v tematických súboroch, ktoré sa na prvý pohľad môžu zdať nesúrodé, ale všetky spolu tvoria prvky skladačky.
Jej diela sú na prvý pohľad rozpoznateľné vďaka výraznej energii, ale aj vďaka originálnym technikám, ako je napríklad špecifická štruktúra, ktorá vytvára efekt impasto. Často tiež pracuje so starými majstrovskými technikami pozlacovania a miešania pigmentov, ktoré jej umožňujú účinnejšie sa hrať so svetlom a tieňom.
Jej diela sú často zdrojom inšpirácie pre iných umelcov.
Ďalšie ocenenia a spolupráca.
V roku 2019 predstavila špeciálnu kolekciu „rockových“ obrazov inšpirovaných hudbou slovenskej skupiny INSIDE. Cieľom tejto jedinečnej spolupráce umelcov je prehĺbiť umelecký zážitok. Obrazy budú vystavené na niektorých koncertoch INSIDE a tiež na obale ich albumu Time.
Od roku 2018 je projekt, ktorého súčasťou sú obrazy z kolekcie „Party v 21. storočí“ súčasťou slovenskej oficiálnej značky GOOD IDEA SLOVAKIA. Medzinárodný umelecký časopis CIRCLE uverejnil jeden z obrazov z kolekcie „Party in the 21st Century“ v jarnom čísle 2018. Ide o publikované diela považované za aktuálne trendy a originálne postupy vo výtvarnom umení na celom svete. Kolekcia „Party v 21. storočí“ bola vybraná na unikátny kultúrny festival Re:publika v Brne ako jediná výstava výtvarného umenia prezentujúca Slovensko na festivale. V roku 2017 získala kolekcia „Party v 21. storočí“ certifikát výnimočnosti od medzinárodnej galérie Artavita.
V roku 2016 bolo niekoľko jej obrazov uverejnených v 100. čísle britského Vogue.
Od roku 2015 je hlavnou umelkyňou úspešného umeleckého projektu. Diela z tejto kolekcie sú inšpirované slovenskými remeslami a vznikli v spolupráci s LSZ photography.
Vzdelanie.
Sarah Avni získala umelecké vzdelanie na grafickej škole v Jihlave v Česku, kde študovala maľbu, kresbu a fotografiu. Cestovala po celej Európe a zbierala inšpiráciu, ktorá sa odvtedy odráža v jej umeleckej tvorbe.
Vďaka svojmu pozitívnemu vzťahu k cestovaniu a cudzím kultúram podčiarkla tieto väzby ďalším vzdelávaním na Stredoeurópskej univerzite (Slovensko), kde ukončila štúdium v odbore medzinárodné vzťahy a diplomacia.
Fred

Fred môže byť:
Antimenes

Antimenes alebo Antimenés ("Antimenes/iný prepis Antimenés") môže byť:
Pylaimenes

Pylaimenes alebo Pylaimenés ("Pylaimenes/iný prepis Pylaimenés") je v gréckej mytológii syn Bilsata z Paflagonie. Bol vládca v paflagonskom meste "Enetoi".
V desiatom roku trójskej vojny priviedli do Tróje svoje vojská panovníci z okolitých i ďalekých krajín, aby pomohli trójskemu kráľovi Priamovi zdolať početné achájske vojsko. So svojim vojskom prišiel aj paflagonský kráľ Pylaimanes, ktorého sprevádzal syn Harpalión. Pylaimena neskôr zabil v boji mykénsky kráľ Menelaos. O jeho smrti sa zmieňuje piaty spev Homérovej Iliady. V trinástom speve Iliady zomiera jeho syn Harpalión rukou Mólovho syna Mériona. Homér tu uvádza, že na pohrebe Harpalióna je prítomný aj jeho otec Pylaimanes, ktorého smrť zaznamenal v piatom speve. Je to známa chyba v Iliade, ktorú si už všimli v staroveku.
Niektorí odborníci zaoberajúci sa Homérovou Iliadou sa pokúsili odstrániť tento rozpor predpokladom, že Pylaimenes, ktorý zomrel v piatom speve Iliady, bol starší syn paflagonského kráľa Pylaimena.
Pranier

Pranier (z ) bolo miesto (najčastejšie kôl alebo stĺp – "stĺp hanby") alebo zariadenie (najmä klietka – "klietka hanby"), ktoré fyzicky obmedzovalo pohyb odsúdeného, a na ktorom bol odsúdený na istý čas vystavený verejnej potupe.
História.
Tento druh trestu sa začal používať v Európe na počiatku 13. storočia. Pôvodne ako pranier slúžilo základné brvno šibenice, ku ktorému bol odsúdený pripútaný za krk spolu s tabuľou opisujúcou jeho previnenie. Neskôr sa používala klietka, ktorá mohla byť otáčavá. Na území Slovenska sa najčastejšie vyskytoval pranier vo forme dreveného alebo kamenného stĺpa.
Pranierovanie, ako krátkodobý trest odňatia slobody, malo za účel oboznámiť ľudí s odsúdeným a verejnou potupou ho pozbaviť cti, keďže bol pranier umiestnený na frekventovaných verejných priestranstvách – na námestiach, trhoviskách, rázcestiach, v blízkosti kostolov a pod.
Frazeologizmus.
Z uvedeného pojmu sa v slovenčine vyvinul frazeologizmus "postaviť / vystaviť "[niekoho / niečo]" na pranier", ktorý znamená niekoho alebo niečo verejne skritizovať, pokarhať či odsúdiť. Obdobný prenesený význam má slovo "pranierovanie".
Slnko v sieti za Najlepší vedľajší ženský herecký výkon

Slnko v sieti za Najlepší vedľajší ženský herecký výkon je jedno z ďalších ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za herecké umenie, či presnejšie stvárnenie vedľajšej ženskej postavy. Je odovzdávané nepravidelne, počnúc druhým súťažným ročníkom (2008). 
K roku 2023 bolo doteraz nominovaných 22 umelkýň, respektíve celkom 32 umeleckých výkonov. Víťaznú sošku obdržalo 8 z nich, dve herečky navyše opakovane.
Slnko v sieti za Najlepší vedľajší mužský herecký výkon

Slnko v sieti za Najlepší vedľajší mužský herecký výkon je jedno z ďalších ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za herecké umenie, resp. stvárnenie vedľajšej mužskej postavy. Je odovzdávané nepravidelne, počnúc druhým súťažným ročníkom (2008). 
K roku 2023 bolo doteraz nominovaných 23 umelcov, respektíve celkom 32 umeleckých výkonov. Víťaznú sošku obdržalo 9 z nich, jeden herec navyše opakovane.
Hyrnétho

Hyrnétho alebo Hyrnéthó ("Hyrnétho/iný prepis Hyrnéthó") je v gréckej mytológii dcéra argejského kráľa Temena, pochádzajúceho z rodu "Heraklovcov".
Hyrnétho bola Temenovým najmilejším dieťaťom. Keď sa neskôr vydala za Déifonta, za jedného z najschopnejších veliteľov, Temenos favorizoval dcéru Hyrnétho a jej manžela Déifonta viac ako svojich synov. Jeho synom sa to nepáčilo a keďže ho podozrievali, že vládu v Argu chce preniesť na Déifonta a na Hyrnétho, zosnovali proti nemu sprisahanie a zosadili ho.(podľa inej verzie ho dali zavraždiť) Vlády v Argu sa potom zmocnil Temenov najstarší syn Keisos.
Pre nezhody so svojimi bratmi odišla potom Hyrnétho so svojim manželom na východ Argolidy do mesta Epidauros, kde sa usadila. Tam sa jej narodili synovia Antimenes, Xanthippos, Argeios a dcéra Orsobia. Jej bratia však aj naďalej proti nim brojili a snažili sa sestru od manžela odlákať. Keď všetky ich plány zlyhali, bratia Kerynes a Falkes sa dohodli, že sestru unesú. Po únose ich Déifontes prenasledoval a hneď ako ich dohonil, šípom zastrelil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.
Déifontes a jeho deti potom jej mŕtve telo pochovali, nad hrobom jej následne dali vybudovať "héroón" a okrem iných pôct ustanovili, že z olív a z plodov iných stromov, ktoré vyrastú na tomto okrsku, nesmie nikto nič odniesť, ale všetko sa musí nechať v zemi zasvätenej Hyrnétho. Miesto, kde ju pochovali, dostalo meno "Hyrnéthion".
Karol Stuchlák

Karol Stuchlák (* 13. november 1990, Poprad) je slovenský sánkar. Reprezentoval Slovensko na ZOH 2014 v Soči, spoločne s Marekom Solčanským v sánkovaní dvojíc. Dvojica nakoniec obsadila 16. miesto.
V januári 2018 bola potvrdená jeho účasť na Zimných olympijských hrách 2018 v kórejskom Pchjongčchangu, opätovne vo dvojici s Marekom Solčanským. Tentokrát slovenskí sánkari obsadili konečné 17. miesto.
Stuchlák sa sánkovaniu venuje od roku 2003 a v reprezentácií je od roku 2004. Momentálne je jeho trénerom bývalý sánkar Ľubomír Mick.
Penitenciál

Penitenciál môže byť:
Lucia Nikmonová

Lucia Nikmonová (* 13. október 1993, Levice) je slovenská volejbalistka. Meria 176 centimetrov a váži 56 kilogramov. Hráva na pozícií libera.
Klubová kariéra.
Svoju športovú kariéru začínala v rodných Leviciach, kde aj odohrala sezónu 2007/08 za Palas VK Levice. Od sezóny 2008/09 hrala za COP Nitra, kde bola kapitánkou. V roku 2011 bola vyhlásená za 6. najlepšiu volejbalistku Slovenska, ako aj najlepšiu športovkyňu Nitry za rok 2011. Nitru po sezóne 2011/12 opustila a stala sa hráčkou VK Doprastav Bratislava. Hneď v prvej sezóne za tento klub hrala finále extraligy žien ako aj finále pohára. V tej nasledujúcej sa jej so spoluhráčkami podarilo vyhrať extraligu žien aj Slovenský pohár.
Reprezentácia.
Nikmonová bola členkou kadetskej aj juniorskej reprezentácie Slovenska, s ktorými sa zúčastnila aj vrcholových podujatí (MS a ME). Momentálne je stabilnou členkou reprezentačného družstva žien.
Zoznam vrcholov v Nízkych Tatrách

Zoznam vrcholov v Nízkych Tatrách zahŕňa pomenované nízkotatranské vrcholy s nadmorskou výškou nad . Zoznam vychádza z tabuľky, dostupnej na stránkach Treking.cz, ktorá uvádza 48 najvyšších nízkotatranských vrcholov s nadmorskou výškou nad Zvyšok zoznamu (vrcholy vysoké 1500 až ) bol vypracovaný podľa máp, dostupných na stránkach Hiking.sk.
Róbert Pich

Róbert Pich (* 12. november 1988, Svidník) je slovenský futbalista momentálne hrajúci v tíme slovenskej najvyššej futbalovej súťaže FC Spartak Trnava
Život.
Ako dieťa hrával aj ľadový hokej, pre ktorý však v jeho meste neboli dobré podmienky a tak sa rozhodol pre futbal. Od kategórie mladších žiakov pôsobil v klube MŠK Tesla Stropkov. V Stropkove zostal až do konca dorasteneckého veku a v jeho drese nastúpil aj v niekoľkých zápasov za seniorov v III. lige. Neskôr pôsobil v Slavii Praha, kde však nedostal dostatok priestoru a tak po roku prestúpil do prvoligového klubu v Podbrezovej. Po tom čo sa Podbrezovej nepodarilo postúpiť do Corgoň ligy, prijal ponuku Dukly Banská Bystrica. V sezóne 2010/2011 strelil v jej drese 8 gólov, čo vzbudilo záujem MŠK Žilina kam pred nasledujúcou sezónou prestúpil. So Žilinou získal majstrovský titul aj Slovenský pohár. Vo februári 2014 podpísal dvojročnú zmluvu so Slaskom Wroclaw.
Áiša

Áiša (iné prepisy: Á’iša(tu), cÁ’iša(tu), ‘Á’iša(tu); slovenská verzia mena aj: Ajša) môže byť:
Korónos (syn Apolóna)

Korónos ("Korónos") je v gréckej mytológii syn boha Apolóna a Chrysorthé, dcéry sikyónskeho kráľa Orthopolida.
Antický autor Pausanias zaznamenal, že podľa sikyónskej tradície sa Chrysorthé a boh Apolón stali rodičmi Koróna, ktorý po svojom starom otcovi Orthopolidovi prevzal v Sikyóne kráľovské žezlo. Jeho synovia Korax a mladší Lamedón vládli Sikyónu po jeho smrti. Väčšina antických autorov však uvádza, že po 63 ročnej vláde Orthopolida sa kráľom v Sikyóne stal Marathónios.
Slnko v sieti za Najlepší hraný film

Slnko v sieti za Najlepší hraný film je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za celovečerné hrané filmy. Je odovzdávané pravidelne, počnúc prvým súťažným ročníkom (2006). 
K roku 2023 bolo doteraz nominovaných 37 filmov, víťaznú sošku obdržalo 12 titulov. 
Víťazi a kandidáti.
How Could Hell Be Any Worse?

How Could Hell Be Any Worse je debutový album americkej punkovej skupiny Bad Religion. Počas jeho nahrávania prišlo k zmene na poste bubeníka, keď pôvodného člena Jaya Ziskrouta nahradil Pete Finestone. Neskorší gitarista Greg Hetson hosťoval na tomto albume v piesni Part III.
V roku 1991 vyšiel album ako súčasť kompilácie 80-85 spolu s piesňami z EP Bad Religion a Back to the Known a skladbami nahratými pre výberové album Public Service. V roku 2004 bola táto kompilácia vydaná pod názvom How Could Hell Be Any Worse? ako rozšírená verzia albumu.
Recipe for Hate

Recipe for Hate je siedmy album od Bad Religion. Známymi piesňami z tohoto albumu sú „American Jesus“ a „Struck a Nerve“, ku ktorým boli natočené videoklipy.
Album vyšiel pôvodne v Gurewitzovom vydavateľstve Epitaph Records, ale skupina krátko na to prestúpila k Atlantic Records, kde tento album narýchlo vydala znovu. Prvým pôvodným albumom pre toto vydavateľstvo bol až nasledujúci album Stranger Than Fiction.
Slnko v sieti za Najlepšiu réžiu

Slnko v sieti za Najlepšiu réžiu je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za režisérsky výkon. Je odovzdávané pravidelne, počnúc prvým súťažným ročníkom (2006). 
K roku 2023 bolo doteraz nominovaných 25 tvorcov, či inak celkom 37 umeleckých počinov. Víťaznú sošku obdržalo 10 z nich, dvaja režiséri navyše opakovane.
Vyššia hokejová liga

Vyššia hokejová liga ( je profesionálna hokejová liga v Eurázii, a zároveň druhá najvyššia hokejová liga v Rusku.
Slnko v sieti za Najlepší scenár

Slnko v sieti za Najlepší scenár je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za textovú predlohu. Je odovzdávané pravidelne, počnúc prvým súťažným ročníkom (2006). 
K roku 2023 bolo doteraz nominovaných 35 tvorcov, či inak celkom 56 umeleckých výkonov. Víťaznú sošku obdržalo 13 z nich, traja scenáristi navyše opakovane.
Saryarka Karaganda

Saryarka Karaganda "(kaz. Сарыарқа хоккей клубы") je profesionálny hokejový klub pôsobiaci v kazašskom meste Karaganda. Od sezóny 2012/2013 pôsobí klub vo Vyššej hokejovej lige (VHL).
Orsobia

Orsobia ("Orsobia") je v gréckej mytológii dcéra Heraklovca Déifonta a jeho manželky Hyrnétho, dcéry argejského kráľa Temena.
Orsobia a jej bratia Antimenes, Xanthippos a Argeios sa narodili v meste Epidauros, ležiacom na východe Argolidy. Ich matka Hyrnétho do Epidauru prišla z Argu kvôli nezhodám s bratmi, ktorým sa nepáčilo, že ich otec Temenos favorizoval svoju dcéru a jej schopného manžela viac, ako ich. I keď jej bratia nakoniec dosiahli svoj cieľ, ktorým bol trón v Argu, aj naďalej im nedali pokoj. Ich ďalšou snahou bolo svoju sestru od manžela odlákať. Keď neuspeli, bratia Kerynes a Falkes prišli na nápad, že ju unesú. Po únose ich potom Déifontes prenasledoval a hneď ako ich dohonil, šípom skolil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.
Déifontes a jeho deti potom jej mŕtve telo pochovali, nad hrobom jej následne dali vybudovať "héroón" a okrem iných pôct ustanovili, že z olív a z plodov iných stromov, ktoré vyrastú na tomto okrsku, nesmie nikto nič odniesť, ale všetko sa musí nechať v zemi zasvätenej Hyrnétho. Miesto, kde ju pochovali, dostalo meno "Hyrnéthion".
Podľa antického autora Pausania sa Orsobia stala manželkou Aigimiovho syna Pamfyla, ktorý neskôr zahynul aj so svojim bratom Dymom v boji proti Dórom.
2. slovenská futbalová liga 1996/1997

2. slovenská futbalová liga 1996/97 bol 4. ročník druhej najvyššej futbalovej súťaže na Slovensku.
Po reorganizácií najvyšších súťaží štartovalo od tohto ročníka 18 družstiev. Nováčikmi boli 4 víťazi regionálnych 3. líg FK VTJ Koba Senec, FC Agro Hurbanovo, FK NCHZ Nováky a ŠK Slovmag Jelšava. Z druhých miest postúpili priamo FKM Nové Zámky a ŠK ZŤS VTJ Martin, po baráži aj FK Bukóza Vranov nad Topľou.
Víťazom s právom postupu do Mars superligy sa stal MŠK SCP Ružomberok, z druhého miesta postúpila aj Ozeta Dukla Trenčín. Do 3. ligy vypadli posledné 4 družstvá FC EX-Hlásnik Vráble, FC Agro Hurbanovo, ŠKP Bratislava a FKM Nové Zámky.
Konečná tabuľka.
Bukóze Vranov nad Topľou boli odrátané 3 body za inzultáciu rozhodcu v zápase s Tatranom Devín.
Leto (rozlišovacia stránka)

Leto môže byť:
Leto (priezvisko)

Leto je slovenské a talianske priezvisko. Na Slovensku je zriedkavé, s najväčším výskytom v obci Staškov (okres Čadca).
Známi nositelia.
Pozri v článku Leto (rozlišovacia stránka).
Togo (rozlišovacia stránka)

Togo môže byť:
Slnko v sieti za Najlepší krátky film

Slnko v sieti za Najlepší krátky film bolo jedno z hlavných ocenení udeľovaných Slovenskou filmovou a televíznou akadémiou v rámci výročných filmových cien Slnko v sieti — za krátkometrážne hrané filmy. Ako také bolo preto odovzdávané prechodne, iba počas troch ročníkov (20102014).
K roku 2023 bolo tak nominovaných 9 filmov, víťaznú sošku obdržali 3 tituly.
Slnko v sieti za Celoživotné dielo

Slnko v sieti za Celoživotné dielo je mimoriadne ocenenie udeľované Slovenskou filmovou a televíznou akadémiou (SFTA) v rámci výročných filmových cien Slnko v sieti, a to za celoživotný prínos domácej kinematografii. Čoby čestná trofej, je zároveň jedinou štatutárnou cenou odovzdávanou už počnúc nesútažným, nultým ročníkom (2004). 
K roku 2023 ňou bolo poctených celkom 22 osobností, 16 z nich tzv. výhradne (t.j. bez súťažných výhier/nominácií).
Antimenes (syn Déifonta)

Antimenes alebo Antimenés ("Antimenes/iný prepis Antimenés") je v gréckej mytológii syn Heraklovca Déifonta a jeho manželky Hyrnétho, dcéry argejského kráľa Temena.
Antimenes, jeho bratia Xanthippos, Argeios a sestra Orsobia boli deťmi Déifonta a Hyrnetho, ktorí kvôli nezhodám s bratmi Hyrnetho opustili Argos a usadili sa v meste Epidauros, ležiacom na východe Argolidy. Bratia Hyrnetho mali na nich ťažké srdce preto, že ich otec Temenos favorizoval viac dcéru a jej schopného manžela, ako ich. I keď jej bratia nakoniec dosiahli svoj cieľ, ktorým bol trón v Argu, aj naďalej proti nim brojili. Keisos a jeho bratia boli totiž toho názoru, že Déifontovi najviac ublížia, ak sa im podarí Hyrnétho od neho odlúčiť. Keď neuspeli, bratia Kerynes a Falkes prišli na nápad, že ju unesú. Po únose ich potom Déifontes prenasledoval a hneď ako ich dohonil, šípom skolil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.
Déifontes a jeho deti potom jej mŕtve telo pochovali, nad hrobom jej následne dali vybudovať "héroón" a okrem iných pôct ustanovili, že z olív a z plodov iných stromov, ktoré vyrastú na tomto okrsku, nesmie nikto nič odniesť, ale všetko sa musí nechať v zemi zasvätenej Hyrnétho. Miesto, kde ju pochovali, dostalo meno "Hyrnéthion".